|  |  |
| --- | --- |
| thyreos1 | AΔΙΑΒΑΘΜΗΤΟΚΑΝΟΝΙΚΟ |
| **ΓΕΝΙΚΟ ΠΡΟΞΕΝΕΙΟ ΤΗΣ ΕΛΛΑΔΑΣ** **ΣΤΟ ΜΟΝΑΧΟ** |  |
|  **ΓΡΑΦΕΙΟ ΟΙΚΟΝΟΜΙΚΩΝ ΚΑΙ**  **ΕΜΠΟΡΙΚΩΝ ΥΠΟΘΕΣΕΩΝ** |  |

Mόναχο, 29.7.2021

A.Π.Φ. 230.2/359/AΣ 318

|  |  |
| --- | --- |
| ***ΠΡΟΣ*** | Πίνακας αποδεκτών |
| ***ΚΟΙΝ.*** | ΥΠ.ΕΞ.Διπλ. Γρ. κ. ΥπουργούΔιπλ. Γρ. κ. Αναπλ. ΥπουργούΔιπλ. Γρ. Υφυπουργού κ. Κ. ΦραγκογιάννηΓρ. κ. Γενικού ΓραμματέαΓρ. κ. ΓΓ ΔΟΣ και ΕξωστρέφειαςΓρ. κας Β’ Γεν. Δ/ντριαςΒ1, Β2, Β3 Δ/νσειςEnterprise GreeceΕλληνική Πρεσβεία ΒερολίνουΓραφεία ΟΕΥ Βερολίνου, Ντύσσελντορφ |
| ***Ε.Δ.*** | Υπόψη κ. Γενικού Προξένου Μονάχου κ. Γενικού Προξένου Στουτγάρδης |

**ΘEMA:**  **Προώθηση ελληνικών προϊόντων σε αλυσίδα καταστημάτων Hamberger**

Στις 21.7.2021 πραγματοποιήθηκε συνάντηση του υπογράφοντος και των στελεχών του Γραφείου μας με υπευθύνους της αλυσίδας καταστημάτων χονδρικής πώλησης τροφίμων και ποτών Hamberger Großmarkt GmbH με σκοπό την προώθηση ελληνικών τροφίμων και ποτών στη γερμανική αγορά.

Η Hamberger, η οποία λειτουργεί με το σύστημα cash and carry στο πρότυπο της πολύ γνωστής αμερικανικής Costco, αποτελεί μία από τις μεγαλύτερες αλυσίδες καταστημάτων χονδρικής πώλησης τροφίμων και ποτών με έδρα τη Βαυαρία (το κεντρικό κατάστημα έκτασης 14.000 τ.μ. και τα γραφεία διεύθυνσης βρίσκονται στο Μόναχο, ενώ διατηρεί καταστήματα σε Βερολίνο και Σαξονία-Άνχαλτ) με πωλήσεις περίπου 250 εκατ. ευρώ ετησίως και 500 εργαζόμενους. Το πελατολόγιο της Hamberger αποτελείται αποκλειστικά από επιχειρήσεις των κλάδων γαστρονομίας, υπηρεσιών τροφοδοσίας και φιλοξενίας (ξενοδοχεία).

Ο διευθύνων σύμβουλος της αλυσίδας Hamberger κ. R. Decker εξέφρασε το ενδιαφέρον του για εμπλουτισμό της γκάμας των προϊόντων του καταστήματος με περισσότερα ελληνικά ποιοτικά προϊόντα και πρότεινε να μας αποστείλει κατάλογο των προϊόντων που ήδη διατίθενται, ώστε να του υποδείξουμε στη συνέχεια νέες κατηγορίες προϊόντων που θα μπορούσαν, ενδεχόμενα, να προσελκύσουν το ενδιαφέρον του καταναλωτικού κοινού. Ως πρώτο τομέα ενδιαφέροντος ανέφερε τα ιχθυηρά και κατά δεύτερο λόγο τα λαχανικά και τυροκομικά προϊόντα.

Ο κ. R. Decker ανταποκρίθηκε πρόθυμα στην πρόταση μας να συμμετάσχει ο υπεύθυνος αγορών του ομίλου για ιχθυηρά στην επιχειρηματική αποστολή την οποία διοργανώνει το Ελληνογερμανικό Επιμελητήριο στο Μεσολόγγι από 16 έως 19 Σεπτεμβρίου και δεσμεύτηκε να εξετάσει τις προτάσεις μας σχετικά με νέα προϊόντα, προκειμένου να έρθει σε άμεση επαφή με τις αντίστοιχες επιχειρήσεις που θα μπορούσαν να περιληφθούν στον κατάλογο προμηθευτών του ομίλου. Όπως επεσήμανε, το σημαντικότερο ανασταλτικό πρόβλημα για ανάπτυξη νέων εμπορικών συνεργασιών είναι το θέμα των logistics και η δυνατότητα διάθεσης σημαντικών ποσοτήτων σε μεγάλες συσκευασίες και σε σταθερή βάση.

Παρακαλούμε τα Επιμελητήρια και τους κλαδικούς φορείς να ενημερώσουν τις ενδιαφερόμενες επιχειρήσεις αναφορικά με το ενδιαφέρον της εταιρείας Hamberger Großmarkt GmbH, καλώντας τα να επικοινωνήσουν με το Γραφείο μας προκειμένου να προωθήσουμε σχετικά αιτήματα και προτάσεις στους υπευθύνους της αλυσίδας καταστημάτων Hamberger.

Θα σας τηρήσουμε ενήμερους για περαιτέρω επί του θέματος εξελίξεις.

Ο προϊστάμενος

Νικόλαος Μπελιάς

Σύμβουλος ΟΕΥ Α’

**ΠΙΝΑΚΑΣ ΑΠΟΔΕΚΤΩΝ**

|  |  |
| --- | --- |
| Κεντρική Ένωση Επιμελητηρίων Ελλάδος | keeuhcci@uhc.gr |
| Εμπορικό και Βιομηχανικό Επιμελητήριο Αθηνών | info@acci.gr, excom@acci.gr |
| Εμπορικό και Βιομηχανικό Επιμελητήριο Θεσσαλονίκης | root@ebeth.gr |
| Εμπορικό και Βιομηχανικό Επιμελητήριο Πειραιώς | evep@pcci.gr, commerce@pcci.gr |
| Επιμελητήριο Αχαΐας | ea@e-a.gr, pm@loux.gr |
| Επιμελητήριο Ηρακλείου | info@ebeh.gr; president@ebeh.gr |
| Επιμελητήριο Λάρισας | info@larcci.gr |
| Πανελλήνιος Σύνδεσμος Εξαγωγέων | pse@otenet.gr |
| Σύνδεσμος Εξαγωγέων (ΣΕΒΕ) | info@seve.gr |
| Σύνδεσμος Εξαγωγέων Κρήτης | info@crete-exporters.com |
| Σύνδεσμος Ελληνικών Βιομηχανιών Τυποποιήσεως Ελαιολάδου (ΣΕΒΙΤΕΛ) | info@sevitel.gr , sevitel@oliveoil.gr |
| Σύνδεσμος Ελληνικών Επιχειρήσεων Εξαγωγής & Διακίνησης Φρούτων Λαχανικών Και Χυμών Incofruit Hellas | incofruit@incofruit.gr |
| Σύνδεσμος Ελληνικών Θαλασσοκαλλιεργειών (ΣΕΘ)  | fgmgen@otenet.gr  |
| Σύλλογος Τυροπαραγωγών Θεσσαλίας  | tyrokomoi@gmail.com |
| Ελλα-Δικά Μας | a.papadimitriou@ella-dikamas.gr |
| Σύνδεσμος Ελληνικών Βιομηχανιών Τροφίμων (ΣΕΒΤ) | sevt@sevt.gr |
| Σύνδεσμος Ελληνικών Βιομηχανιών Γαλακτοκομικών Προϊόντων (ΣΕΒΓΑΠ) | sevgap@sevt.gr  |